CPD-punte kan nou in Afrikaans behaal wordS-leer, het Donderdag amptelik sy akkreditasie ontvang om punte vir voortgesette professionele opleiding (CPD-punte) aan werkende mense toe te ken. Foto: Facebook. S-leer, Solidariteit se sentrum vir voortgesette leer, het Donderdag amptelik sy akkreditasie ontvang om punte vir voortgesette professionele opleiding (CPD-punte) aan werkende mense toe te ken. Volgens Leana Leonard, besturende direkteur van S-leer, vereis regulasies in talle professionele beroepe dat praktisyns ŉ sekere getal punte per jaar moet verwerf. “Danksy S-leer se amptelike akkreditasie, kan belangstellendes nou hul CPD-punte verwerf deur hoogs gespesialiseerde seminare en kursusse, wat in Afrikaans aangebied word, by te woon,” het Leonard gesê. “Dit is net nog ŉ inisiatief om aan Solidariteit-lede die geleentheid te gee om hul vermoëns en vaardighede tot so ŉ mate te ontwikkel dat hulle ŉ goeie werk kan kry en behou om sodoende vry, veilig en voorspoedig te kan leef,” het Leonard gesê.